b'\n_START_ARTICLE_\nThe Blue Marble\n_START_PARAGRAPH_\nAng The Blue Marble (literal na salin: Ang Bughaw na Holen) ay isang letrato ng Daigdig na kinuha noong Disyembre 7, 1972, mula sa distansyang humigit-kumulang na mga 29,000 kilometro (o 18,000 milya) mula sa ibabaw ng lupa. Kinuha ito ng mga astronaut na lulan ng misyong Apollo 17 patungong Buwan, at isa ito sa mga pinakatanyag na larawan sa kasaysayan. _NEWLINE_Ang opisyal na pagtatalaga ng NASA sa larawang ito ay AS17-148-22727 at ipinapakita ang Daigdig mula sa Dagat Mediteraneo hanggang Antartiko. Kasama ng Tangway ng Arabia at Madagascar, malinaw na kita ang halos buong baybayin ng Aprika.'